rejauldu/bengali-wikipedia huggingface dataset:
থাম্ব|250px|চাঁদের আলোয় উজ্জ্বল বোট ক্লাব, হোলমা, সুইডেন  চাঁদের আলো বা চন্দ্রালোক হলো মূলত চাঁদের পৃষ্ঠে বাধা পেয়ে প্রতিফলিত সূর্যের আলো। চাঁদের আলোর অধিকাংশই সূর্যের প্রতিফলিত আলো এবং সামান্য অংশই পৃথিবী থেকে প্রতিফলিত আলো।   দীপন  চন্দ্রকলার আকারের ওপর চাঁদের আলোর তীব্রতা ব্যাপকভাবে নির্ভর করে। আবার পূর্ণ চন্দ্রও অবস্থাভেদে সাধারণত ০.০৫–০.১ লাক্স দীপন উজ্জ্বলতা প্রদর্শন করে। পৃথিবী থেকে চাঁদের নিকটতম অবস্থানের কাছাকাছি (সুপারমুনের ক্ষেত্রে) সর্বোচ্চ অবস্থানের সময় পৃথিবীর ক্রান্তীয় অঞ্চলে চাঁদের আলোর দীপন ০.৩২ লাক্স পর্যন্ত হতে পারে। পৃথিবী থেকে পূর্ণ চন্দ্রের আলোর আপাত মান সূর্যের আলোর মাত্র ।  পার্কিঞ্জি প্রভাবের কারণে চাঁদের আলো, বিশেষত পূর্ণিমার আলো অধিকাংশ কৃত্রিম আলোক উৎসের তুলনায় খালি চোখে কিছুটা নীল মনে হয়। তবে চাঁদের আলো ঠিক নীলাভ নয়। এমনকি এর আলোকে প্রায়শ "রূপালি" বলে বর্ণনা করা হলেও, চাঁদের আলোর কোনো রূপালি বৈশিষ্ট্য নেই।  চাঁদের প্রতিফলন অনুপাত হলো মাত্র ০.১৩৬। অর্থাৎ আপতিত সূর্যের আলোর মাত্র ১৩.৬% চন্দ্রপৃষ্ঠ থেকে প্রতিফলিত হয়। পৃথিবী পৃষ্ঠে পৌঁছাতে চাঁদের আলোর প্রায় ১.২৬ সেকেন্ড সময় লাগে। পৃথিবীর বায়ুমণ্ডলের বিভিন্ন কণিকায় চাঁদের আলো বিচ্ছুরিত হয়ে রাতের আকাশের উজ্জ্বলতা বৃদ্ধি করে। ফলে অনুজ্জ্বল তারা ও প্রেক্ষাপটের আকাশের মধ্যে দর্শন তুলনা হ্রাস পায়। এ কারণে জ্যোতির্বিদরা পূর্ণিমার সময়ে মহাকাশ পর্যবেক্ষণ করেন না।   লোকসাহিত্য  লোকসাহিত্যে কখনো কখনো পূর্ণচন্দ্র বা পূর্ণিমার নেতিবাচক উপস্থাপন করা হয়। উদাহরণস্বরূপ, কোনো কোনো লোককাহিনী অনুসারে বিশেষ পূর্ণিমার রাতে পূর্ণচন্দ্রের নিচে ঘুমানোর ফলে মানুষ নেকড়ে মানবে পরিণত হয়। লোকধারণা অনুযায়ী, চাঁদের আলো চন্দ্রগ্রস্ত ব্যক্তিদের মধ্যে খারাপ লক্ষণ প্রকাশ ঘটায় এবং চাঁদের আলোয় ঘুমানোর ফলে কোনো ব্যক্তি অন্ধ বা পাগল হয়ে যায়।A Dictionary of English Folklore, Oxford University Press, 2000 ক্রান্তীয় অঞ্চলে এক সময় ধারণা করা হতো চাঁদের আলোয় ঘুমানোর ফলে রাতকানা (প্রকৃতপক্ষে ভিটামিন এ এর অভাবে হয়) রোগ হয়।  ঘোড়ার পৌনঃপুনিক উভিটিসকে অনেক সময় "চাঁদকানা" হিসেবে আখ্যা দেওয়া হতো। তবে বর্তমানে চাঁদের আলোকে আর এর জন্য দায়ী মনে করা হয় না।  ১৬শ শতাব্দীতে চাঁদের কিরণের কারণে গুহায় চন্দ্রদুধ নামে খনিজ চুয়ায় বলে মনে করা হতো।   শিল্পকলায় চাঁদের আলো    সামসময়িক শিল্পকলা  ২০০৮ খ্রিষ্টাব্দে ক্যাটি প্যাটার্সন লাইট বাল্ব টু সিমুলেট মুনলাইট নামে একটি শিল্পকর্ম নির্মাণ করেন। পূর্ণিমার আলোর সমতুল্য বর্ণালি তৈরির জন্য তিনি ২৮৯টি বৈদ্যুতিক বাল্ব ব্যবহার করেন।   চিত্রশালা    আরও দেখুন   দিনের আলো  পৃথিবীর আলো (জ্যোতির্বিজ্ঞান)  নক্ষত্রালোক   তথ্যসূত্র    বহিঃসংযোগ    Phases of the Moon  at USNO  Strange Moonlight  at Science@NASA  Moonlight Brightness at LunarLight Photography  বিষয়শ্রেণী:আলো বিষয়শ্রেণী:আলোর উৎস বিষয়শ্রেণী:চন্দ্র পর্যবেক্ষণ বিষয়শ্রেণী:চাঁদ
আউগুস্তো ওউসু (, ; জন্ম: ২৮ জানুয়ারি ২০০৫) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব ইয়ুভেন্তুসের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।  প্রারম্ভিক জীবন আউগুস্তো ওউসু ২০০৫ সালের ২৮শে জানুয়ারি তারিখে ইতালির তোরিনোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ               বিষয়শ্রেণী:২০০৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ইতালীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ইয়ুভেন্তুস ফুটবল ক্লাবের খেলোয়াড় বিষয়শ্রেণী:সেরিয়ে আ-এর খেলোয়াড়
পঞ্চদীপ টাওয়ার বা পঞ্চদীপ মিনার ভারতের পশ্চিমবঙ্গ রাজ্যের হাওড়া শহরে অবস্থিত একটি নির্মাণাধীন টাওয়ার বা সুউচ্চ স্থাপনা। শহরের বেলিলিয়াস পার্কে অবস্থিত পাঁচতলা টাওয়ারটির উচ্চতা ।   নির্মাণ  ২০১৫ সালে তৃণমূল কংগ্রেস ক্ষমতায় আসার পর হাওড়া পৌরনিগম শহরের সৌন্দর্যায়নের উদ্যোগ নিয়েছিল। এরই অংশ হিসাবে পৌরনিগম কলকাতার শহিদ মিনার বা দিল্লির কুতুব মিনারের মতো হাওড়ায় একটি টাওয়ার তৈরির সিদ্ধান্ত নিয়েছিল, যা ভারতের সর্বোচ্চ পর্যবেক্ষণ টাওয়ার হবে বলে প্রস্তাব করা হয়েছিল। পঞ্চদীপ কনস্ট্রাকশনস লিমিটেডকে টাওয়ারটির নির্মাণের ভার দিয়েছিল পৌরনিগম, আর তার নামানুসারেই টাওয়ারটির নাম "পঞ্চদীপ টাওয়ার" রাখা হয়েছে।  ২৩ মে পঞ্চদীপ টাওয়ারের নির্মাণ শুরু হয়েছিল। পৌরনিগমের মেয়র পারিষদ (পার্ক ও উদ্যান) বিভাস হাজরা জানিয়েছিলেন যে দেড় বছরের মধ্যে পঞ্চদীপ টাওয়ার নির্মাণ সম্পন্ন হবে। কিন্তু প্রায় ৯ বছর ধরে টাওয়ারটি নির্মাণাধীন অবস্থাতেই রয়ে গিয়েছিল। দ্য টাইমস অব ইন্ডিয়া-র ২০২৫ সালের ৪ মার্চের প্রতিবেদন অনুসারে আগামী তিন-চার মাসের মধ্যে পর্যটকদের জন্য পঞ্চদীপ টাওয়ার উন্মুক্ত করা হবে।   প্রযুক্তি  থাম্ব|নির্মাণাধীন পঞ্চদীপ টাওয়ারের সম্পূর্ণ দৃশ্য, ২০১৯ ২০১৫ সালের প্রস্তাব অনুযায়ী পঞ্চদীপ টাওয়ারের উচ্চতা , উপর ও নিচের দিকে প্রস্থ  এবং মাঝের দিকে প্রস্থ । ২০২৫ সালে নির্মিত টাওয়ারের ভিত্তির ব্যাস , সর্বোচ্চ পর্যবেক্ষণাগারের ব্যাস  ও মধ্যবর্তী অংশের ব্যাস ।  পাঁচতলা টাওয়ারটির  উচ্চতায় অবস্থিত পর্যবেক্ষণাগারের আয়তন । এটি একসঙ্গে ২০০ জন পর্যটককে ধারণ করতে পারে। সেখানে বসানো দূরবীক্ষণ যন্ত্রগুলির দৃষ্টির পরিসীমা ।  উচ্চতার পর্যবেক্ষণাগার থেকে কলকাতা, হাওড়া ও হুগলির বড় অংশের দৃশ্য পাওয়া যাবে। প্রতিটি তলে ফুড কোর্ট ও বিনোদনের নানা ব্যবস্থা থাকবে।  পঞ্চদীপ কনস্ট্রাকশনস লিমিটেডের ডিরেক্টর রাম রতন চৌধুরীর মতে টাওয়ারটিতে কোনো সিঁড়ি থাকবে না, বরং প্রত্যেক তলে যাওয়ার জন্য লিফট থাকবে। দুটি উচ্চ-গতির লিফটের গতিবেগ  ও বহনক্ষমতা ১৫ জন। ২০২৫ সালে তিনি জানিয়েছেন যে ভূমিকম্প প্রতিরোধের জন্য  গভীর ভিত্তি ও ১৬৯টি পাইল স্থাপন করা হয়েছে।  তথ্যসূত্র  বহিঃসংযোগ  বিষয়শ্রেণী:হাওড়ার ভবন ও স্থাপনা বিষয়শ্রেণী:ভারতের টাওয়ার বিষয়শ্রেণী:হাওড়া জেলার দর্শনীয় স্থান
মেদিনীপুরী বাংলা বাংলা ভাষার একটি উপভাষা এবং কথ্যরূপ। পশ্চিমবঙ্গের অবিভক্ত মেদিনীপুর জেলা, ওড়িশার ময়ূরভঞ্জ জেলা এবং ঝাড়খণ্ডের সিংভূম জেলার বাংলাভাষী মানুষদের কথাবলার মধ্যে এই উপভাষার প্রভাব লক্ষ্য করা যায়।  আঞ্চলিক সীমানা মেদিনীপুরের কথ্য ভাষা বাংলা ভাষার অন্যতম পুরোনো রূপ৷ বাংলার সাংস্কৃতিক জীবনে মেদিনীপুরের স্থান খুব উঁচুতে। মেদিনীপুরের পশ্চিম দিকটা অর্থাৎ ঝাড়গ্রাম মহকুমার কথ্য ভাষা মধ্য রাঢ়ীয় উপভাষা৷ মেদিনীপুর লাগোয়া ময়ূরভঞ্জ ও সিংভূমেও ওই একই উপভাষার প্রচলন রয়েছে। মেদিনীপুরেরই দক্ষিণাংশে রসুলপুর নদীর মোহনা থেকে সুবর্ণরেখা নদীর মোহনা পর্যন্ত যে তীরভূমি সেই অংশের কথ্য ভাষার নাম কাঁথি বাংলা৷ এই মেদিনীপুরী বাংলা ভাষায় ব্যঞ্জনের পূর্ণ উচ্চারণ খুব বেশি মাত্রায় রয়েছে৷ তথ্য প্রমাণে এই ধরনের সিদ্ধান্তে পৌঁছানো খুবই স্বাভাবিক যে কবি কালিদাস এই অঞ্চলেরই মানুষ ছিলেন৷  বৈশিষ্ট্য ১। মেদিনীপুরী বাংলায় সবসময় ‘শ’ ও ‘ষ’-এর উচ্চারণ আইপিএ ʃ-এর মতো হয়।   ২। মহাপ্রাণ ধ্বনি ‘ছ’ এর উচ্চারণ লোপ পেয়ে অল্পপ্রাণ ধ্বনি ‘চ’ এর মতো হয়ে যায়।   ৩। উত্তম পুরুষের অতীতকালের ক্রিয়াপদে প্রমিত বাংলার ‘লাম’ প্রত্যয়ের পরিবর্তে ‘লি’ প্রত্যয় ব্যবহৃত হয়।  যেমন — করলি, দিলি ইত্যাদি। ৪। উত্তম পুরুষের ঘটমান বর্তমান কালের ক্রিয়ার শেষে ‘ঠি’ বিভক্তি হয়।  যেমন — আমি/মুই করঠি (করছি)। ৫। না বাচক অব্যয় পরিবর্তিত হয়ে 'নি' হয়ে যায়।  যেমন — যাবো নি, করবো নি ইত্যাদি। কিছু কাঁথির বাংলা ভাষার বাক্য: তুমি কাই যাব?(তুমি কোথায় যাবে?), আমি যাইটি(আমি যাচ্ছি), তারমনে আইসবে নি(তারা আসবে না), ভোগ লাগছে(খিদে পেয়েছে), মাইঝিটা কাই গ্যালা রায়! (মেয়েটা কোথায় গেল রে!), তুমার টকা কাই?( তোমার ছেলে কোথায়?), অখন কুন্ঠি আছ?(এখন কোথায় আছো?)...  জনগোষ্ঠী অনুযায়ী ভাষাগোষ্ঠী বিভাজন মেদিনীপুরী বাংলা ভাষাগোষ্ঠীকে সংস্কৃতি ও জনগোষ্ঠী অনুযায়ী মোটামুটি কয়েকটি উপবিভাগে ভাগ করা হয়েছে।   উৎকল জাত জনগোষ্ঠী: এরা পূর্ব মেদিনীপুর, ঝাড়গ্রাম এবং পশ্চিম মেদিনীপুর জেলাতে বসবাস করেন।  রাঢ় নিকটবর্তী: মেদিনীপুরের উত্তরাংশের অধিকাংশ জনগোষ্ঠী হাওড়া, হুগলি ও বাঁকুড়া জেলার সাথে সম্পর্কিত।   কুর্মি মাহাত / কুর্মি মাহাতো সম্প্রদায়: ঝাড়গ্রাম জেলা এবং পশ্চিম মেদিনীপুর জেলায় OBC কুর্মি মাহাত / কুর্মি মাহাতো সম্প্রদায়ের বসবাস।  মাহিস্য সম্প্রদায়: অধিকাংশ মাহিস্য সম্প্রদায় পূর্ব মেদিনীপুরের বসবাস করেন।  সদগোপ সম্প্রদায়: উত্তর ও মধ্য মেদিনীপুরে সদগোপ সম্প্রদায়ের বসবাস। সদগোপ কথার অর্থ ভালো গোয়ালা।http://www.midnapore.in/irrigation.html।   তথ্যসূত্র   বিষয়শ্রেণী:বাংলা উপভাষা বিষয়শ্রেণী:পশ্চিমবঙ্গের ভাষা
অতুল্য ঘোষ (২৮ আগস্ট ১৯০৪ – ১৮ এপ্রিল ১৯৮৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব, ভারতীয় জাতীয় কংগ্রেসের নেতা, লোকসভার প্রাক্তন সদস্য। তিনি হিজলি বন্দি নিবাসে রাজবন্দীরূপে ছিলেন।   জন্ম ও পারিবারিক পরিচিতি  অতুল্য ঘোষের জন্ম ব্রিটিশ ভারতের কলকাতায় পাথুরিয়াঘাটায়। পিতা কার্তিকচন্দ্র ঘোষ এবং মাতা হেমহরিণী দেবী। ঘোষ পরিবারের আদি নিবাস ছিল অবিভক্ত বাংলার হুগলি জেলার হরিদাস উন্নয়ন ব্লকের জেজুয়া গ্রামে। মাত্র এগারো বৎসর বয়সে পিতার মৃত্যু হলে তিনি মাতুলালয়ে মাতামহ বিশিষ্ট বাঙালি কবি ও সাহিত্য সমালোচক অক্ষয়চন্দ্র সরকারের কাছে প্রতিপালিত হন। মাতুলালয়ে মাতামহের কাছে তৎকালীন সামাজিক, রাজনৈতিক ও সাহিত্য জগতের বহু জ্যোতিষ্কের আনাগোনা ছিল। চাক্ষুষ করেছেন "লাল-বাল-পাল"এর লালা লাজপত রায়, বাল গঙ্গাধর তিলক, বিপিনচন্দ্র পাল, রামেন্দ্রসুন্দর ত্রিবেদী, সুরেশচন্দ্র সমাজপতি, দীনেশচন্দ্র সেন, ব্রহ্মবান্ধব উপাধ্যায় প্রমুখকে।   রাজনৈতিক জীবন  প্রথা অনুসারে তিনি কোন স্কুলে ভর্তি হন নি, কিন্তু নামকরা শিক্ষকের ব্যক্তিগত তত্ত্বাবধানে পড়াশোনা করেন। কিন্তু পনের-ষোল বৎসর বয়স থেকেই তিনি কলকাতার বাড়ির সংলগ্ন কলকাতার কংগ্রেস অফিসে নিয়মিত যাতায়াত শুরু করেন। প্রথমে কলকাতা ও পরে হুগলি জেলা কংগ্রেসের সদস্য হন। ১৯২১ খ্রিস্টাব্দে গান্ধীজির অসহযোগ আন্দোলনে যোগ দেন। ১৯৩০ খ্রিস্টাব্দে মেদিনীপুরে পুলিশ-হত্যা মামলায় ধরা পড়েন,কিন্তু প্রমাণাভাবে মুক্তি পান।   তথ্যসূত্র   বিষয়শ্রেণী:পশ্চিমবঙ্গের বিপ্লবী বিষয়শ্রেণী:ভারতীয় বিপ্লবী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:হুগলি জেলার ব্যক্তি বিষয়শ্রেণী:আসানসোলের ব্যক্তি বিষয়শ্রেণী:ভারতীয় স্বাধীনতা কর্মী বিষয়শ্রেণী:১৯০৪-এ জন্ম বিষয়শ্রেণী:১৯৮৬-এ মৃত্যু বিষয়শ্রেণী:কলকাতার রাজনীতিবিদ বিষয়শ্রেণী:প্রথম লোকসভার সদস্য বিষয়শ্রেণী:দ্বিতীয় লোকসভার সদস্য বিষয়শ্রেণী:তৃতীয় লোকসভার সদস্য বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
সাহিত্যে স্বাধীনতা পুরস্কার হলো স্বাধীনতা পুরস্কার প্রদানের একটি অন্যতম প্রধান ক্ষেত্র। এটি বাংলা ভাষা ও সাহিত্য ক্ষেত্রে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। ১৯৭১ সালের বাংলাদেশের স্বাধীনতা যুদ্ধের বীর শহীদদের স্মরণে ১৯৭৭ সাল থেকে সমাজসেবা, সাহিত্য, শিল্পকলা, বিজ্ঞান ও প্রযুক্তি, পল্লী উন্নয়ন, চিকিৎসাবিদ্যা, জনসংখ্যা নিয়ন্ত্রণ ও ক্রীড়া - এই আটটি ক্ষেত্রে “স্বাধীনতা পুরস্কার” প্রদান প্রচলন করা হলেও পরবর্তিতে স্বাধীনতা ও মুক্তিযুদ্ধ, শিক্ষা, জনপ্রশাসন এবং গবেষণা - এই আরও চারটি ক্ষেত্রকেও “স্বাধীনতা পুরস্কার” প্রদানের অধিক্ষেত্র হিসাবে সংযুক্ত করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের মন্ত্রিপরিষদ বিভাগ। মন্ত্রিপরিষদ বিভাগের নির্ধারিত পদক  কমিটির পরামর্শে মনোনীত ব্যক্তিবর্গ ও প্রতিষ্ঠানকে মন্ত্রিসভার বৈঠকে চূড়ান্তভাবে মনোনীত করার পর এই পদক দেয়া হয়। প্রতিবছর মার্চ মাসের শেষ সপ্তাহে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। বর্তমানে প্রত্যেক পুরস্কার প্রাপককে পুরস্কার হিসাবে ১৮ ক্যারেট মানের পঞ্চাশ গ্রাম ওজনের স্বর্ণে নির্মিত একটি পদক, পদকটির একটি রেপ্লিকা, ৩ লক্ষ টাকার একটি চেক এবং পুরস্কার প্রাপ্তির স্বীকৃতিসূচক একটি সনদপত্র প্রদান করা হয়। ১৯৭৭ সালে প্রথমবারের মতো “স্বাধীনতা পুরস্কার” প্রচলণকালীনই কাজী নজরুল ইসলাম (মরণোত্তর)'কে “সাহিত্যে স্বাধীনতা পুরস্কার” প্রদান করা হয়।   আরও দেখুন   স্বাধীনতা পুরস্কার;  সাহিত্যে স্বাধীনতা পুরস্কার বিজয়ীদের তালিকা।   তথ্যসূত্র    বহিঃসংযোগ   স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা।  বিষয়শ্রেণী:স্বাধীনতা পুরস্কার বিষয়শ্রেণী:১৯৭৭-এ প্রবর্তিত পুরস্কার বিষয়শ্রেণী:১৯৭৭-এ বাংলাদেশে প্রতিষ্ঠিত
জগৎসিংহপুর লোকসভা কেন্দ্রটি ওড়িশা রাজ্যের ২১ টি লোকসভা কেন্দ্রের একটি এবং ১৯৭৭ সালের লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত এবং মোট ৭ টি বিধানসভা কেন্দ্র নিয়ে গঠিত। এই লোকসভা কেন্দ্রর সদর দফতর জগৎসিংহপুর শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল ওড়িয়া।  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।  ইতিহাস এই লোকসভা কেন্দ্রে ১৯৭৭ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।  বিধানসভা কেন্দ্রগুলি লোকসভা কেন্দ্রটি ওড়িশা রাজ্যের ১৪৭ টি বিধানসভা কেন্দ্রের মধ্যে ৭ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য ওড়িশা বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্র সর্বশেষ ২০১৯ সালে নির্বাচন অনুষ্ঠিত হয়।   নিয়ালি বিধানসভা কেন্দ্র এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৯২ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত।  পারাদ্বীপ বিধানসভা কেন্দ্র এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১০১ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  তিরতল বিধানসভা কেন্দ্র এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১০২ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত।  বালিকুড়া-এরাশামা বিধানসভা কেন্দ্র এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১০৩ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  জগৎসিংহপুর বিধানসভা কেন্দ্র এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১০৪ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  নিমপাড়া বিধানসভা কেন্দ্র এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১০৬ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  কাকতপুর বিধানসভা কেন্দ্র এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ১০৫ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত।  বর্তমান ও প্রাক্তন বিজয়ী সাংসদদের তালিকা  নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও  প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন বিজেডি-এর রাজশ্রী মালিক।   ফলাফল  নিচের ছকে ২০১৯ সালের সাধারণ নির্বাচনে প্রাপ্ত ভোট সংখ্যার হিসাবে প্রথম ৩ জন প্রার্থীর নাম প্রদান করা হয়েছে।   দল  প্রার্থী   ভোট সংখ্যা  শতাংশ   পরিবর্তন বিজেডি রাজশ্রী মালিক	৬,১৯,৯৮৫	৫০.৪৪	-৪.৭৩বিজেপি বিভু প্রসাদ তারাই	৩,৪৮,৩৩০	২৮.৩৪	+১৭.৯৭ভারতীয় জাতীয় কংগ্রেস প্রতিমা মল্লিক	২,৩৯,৬৮৪	১৯.৫	-১১.২৫   আরও দেখুন   ওড়িশার লোকসভা কেন্দ্রের তালিকা  তথ্যসূত্র   আরও পড়ুন   Surjit S. Bhalla. Citizen Raj: Indian Elections 1952-2019 (2019    Prannoy Roy, Dorab R. Sopariwala . he Verdict:Decoding India's Elections (2019)  বহিঃসংযোগ    ভারতে লোকসভা কেন্দ্রের তালিকা  লোকসভা নির্বাচনের ফলাফল সরাসরি ২০১৯  লোকসভা নির্বাচন  বিষয়শ্রেণী:ওড়িশার লোকসভা কেন্দ্র বিষয়শ্রেণী:জগৎসিংহপুর জেলা বিষয়শ্রেণী:কটক জেলা বিষয়শ্রেণী:পুরী জেলা
কুইয়ার কাস্টিং (কিউসি) হল ভারতের বিনোদন শিল্পে বৈচিত্র্য এবং অন্তর্ভুক্তির পক্ষে একটি উদ্যোগ। এটি প্রতিষ্ঠা করেছিলেন নেঘা শাহিন এবং রিজওয়ান ভারতী।   ইতিহাস  কুইয়ার কাস্টিং প্রতিষ্ঠা করেছিলেন নেঘা এবং রিজওয়ান (ট্রান্স দম্পতি), যাঁরা তামিলনাড়ুর বিখ্যাত কুইয়ার এবং ট্রান্সজেন্ডার কর্মী। ৫২তম কেরালা রাজ্য চলচ্চিত্র পুরস্কার উৎসবে প্রথম ট্রান্স মহিলা হিসেবে সেরা নবাগত অভিনেতার পুরস্কার জিতে ইতিহাস সৃষ্টি করেছেন নেঘা শাহিন। রিজওয়ান ভারতী "লাভ ইজ লাভ অ্যাণ্ড" বইয়ের সহ-লেখক।  বিনোদন জগতে অন্তর্ভুক্তিমূলক মনোভাব প্রচারের জন্য কুইয়ার কাস্টিং প্রতিষ্ঠিত হয়েছিল এবং এরা ভারতের ট্রান্স ও কুইয়ার অধিকার আন্দোলনের অগ্রভাগে রয়েছে। এই সংস্থাটি ট্রান্সজেন্ডার এবং সমকামী ব্যক্তিদের অধিকার এবং সচেতনতার পক্ষে কাজ করে এবং বিভিন্ন কর্মশালার মাধ্যমে সেই মানুষগুলির পেশাদার অভিজ্ঞতা বৃদ্ধি করে।   কাজ  নেঘা এবং রিজওয়ান এলজিবিটি ব্যক্তিদের মিডিয়া চিত্রায়নের দাবিতে সোচ্চার ছিলেন, তাঁরা চেয়েছিলেন ট্রান্স এবং কুইয়ার ব্যক্তিদের দক্ষতা বিকাশের মাধ্যমে মিডিয়া শিল্পে তাঁদের জন্য কর্মসংস্থান তৈরি করা। ভারতের গণমাধ্যম এখনও প্রায়ই বাঁধাধরা পথে চলে, এবং প্রায়শই ট্রান্সজেন্ডার ও কুইয়ার সম্প্রদায়কে উপেক্ষা করে।  ২০২৩ সালের সেপ্টেম্বরে, উদ্বোধনী কিউসি কর্মশালায় ১৮ জনেরও বেশি ট্রান্সজেন্ডার এবং কুইয়ার ব্যক্তি অংশগ্রহণ করেছিলেন এবং সেটি সফলভাবে সম্পন্ন হয়েছিল। তাঁরা পরিচালক মাইসকিন এবং শশীকুমারের পাশাপাশি অন্যান্য পরিচালক এবং অভিনেতাদের কাছ থেকে মূল্যবান বাস্তব অভিজ্ঞতা অর্জন করেছিলেন।  ২০২৪ সালের জুন মাসে, কুইয়ার কাস্টিং তামিলনাড়ুর চেন্নাইতে "প্রাইড পালুজা" নামে একটি অনুষ্ঠানের আয়োজন করে, এই মাসটি বিশ্বব্যাপী প্রাইড মাস হিসেবে পালিত হয়। এই অনুষ্ঠানটি একটি ট্রান্স দম্পতি দ্বারা আয়োজিত হয়েছিল। এখানে মূল বক্তব্য রাখা হয়েছিল ভারতের প্রথম দক্ষিণী ট্রান্স পুরুষদের প্যানেল আলোচনার মাধ্যমে। এছাড়াও ছিল এ. রেবতীর নাটক "ভেল্লাই মোঝি"-র ১০৬তম পরিবেশন এবং একটি পুরস্কার বিতরণী সভা সহ আরও বেশ কয়েকটি কার্যক্রম।   তথ্যসূত্র   বিষয়শ্রেণী:২০২৩-এ প্রতিষ্ঠিত সংগঠন
আসিফ ইকবাল রাজভি (; জন্ম: ৬ জুন, ১৯৪৩) ব্রিটিশ ভারতের হায়দ্রাবাদে জন্মগ্রহণকারী পাকিস্তানের সাবেক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি ব্যাটসম্যান ও কার্যকরী ডানহাতি মিডিয়াম বোলার। পাকিস্তান দলের অধিনায়কেরও দায়িত্ব পালন করেন। কাউন্টি ক্রিকেটে কেন্টের নেতৃত্ব দেন আসিফ ইকবাল। এছাড়াও, হায়দ্রাবাদ, করাচি, ন্যাশনাল ব্যাংক অব পাকিস্তান, পাকিস্তান ইন্টারন্যাশনাল এয়ারলাইন্স দলে খেলেছেন। বর্তমানে তিনি আইসিসি’র ম্যাচ রেফারির দায়িত্ব পালন করছেন। ভারতের সাবেক অধিনায়ক গুলাম আহমেদ ও টেনিস তারকা সানিয়া মির্জা সম্পর্কে তার আত্মীয়।Sania and the great cricket connection   খেলোয়াড়ী জীবন  ভারতের হায়দ্রাবাদে ক্রিকেট খেলা শিখলেও ১৯৬১ সালে পাকিস্তানে অভিবাসিত হন। সেখানে তিনি সুইং বোলিংয়ের মাধ্যমে দলের বোলিং উদ্বোধনে নামতেন। পরবর্তীকালে ব্যাটিংয়ের দিকে মনোনিবেশ ঘটান। পায়ের কারুকাজ ও কভার ড্রাইভে ব্যাটিং করে পরিচিতি পান। ১৯৭৫ সালের ক্রিকেট বিশ্বকাপের উদ্বোধনী আসরে পাকিস্তান দলকে নেতৃত্ব দেন। ১৯৭৯ সালের বিশ্বকাপে দলকে সেমি-ফাইনাল পর্যন্ত নিয়ে যান।   পুরস্কার   ১৯৬৮ সালে পাকিস্তান সরকার কর্তৃক প্রাইড অফ পারফরম্যান্স পুরস্কার প্রদান করেন ক্রিকেট এ উলেখ্যযোগ্য অবদান এর জন্য।   তথ্যসূত্র    বহিঃসংযোগ       বিষয়শ্রেণী:পাকিস্তানি ক্রিকেটার বিষয়শ্রেণী:১৯৪৩-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:পাকিস্তানের টেস্ট ক্রিকেট অধিনায়ক বিষয়শ্রেণী:পাকিস্তানের একদিনের আন্তর্জাতিক ক্রিকেটার বিষয়শ্রেণী:১৯৭৫ ক্রিকেট বিশ্বকাপের ক্রিকেটার বিষয়শ্রেণী:১৯৭৯ ক্রিকেট বিশ্বকাপের ক্রিকেটার বিষয়শ্রেণী:কেন্টের ক্রিকেটার বিষয়শ্রেণী:কেন্ট ক্রিকেট অধিনায়ক বিষয়শ্রেণী:করাচির ক্রিকেটার বিষয়শ্রেণী:হায়দ্রাবাদের ক্রিকেটার বিষয়শ্রেণী:দক্ষিণাঞ্চলের ক্রিকেটার বিষয়শ্রেণী:করাচি এ-এর ক্রিকেটার বিষয়শ্রেণী:করাচি ব্লুজের ক্রিকেটার বিষয়শ্রেণী:করাচি হোয়াইটসের ক্রিকেটার বিষয়শ্রেণী:ন্যাশনাল ব্যাংক অব পাকিস্তানের ক্রিকেটার বিষয়শ্রেণী:সিন্ধুর ক্রিকেটার বিষয়শ্রেণী:পাকিস্তান ঈগলটসের ক্রিকেটার বিষয়শ্রেণী:দক্ষিণ অঞ্চলের (পাকিস্তান) ক্রিকেটার বিষয়শ্রেণী:পাকিস্তান ইন্টারন্যাশনাল এয়ারলাইন্স এ-এর ক্রিকেটার বিষয়শ্রেণী:পাকিস্তান ইন্টারন্যাশনাল এয়ারলাইন্স বি-এর ক্রিকেটার বিষয়শ্রেণী:পাকিস্তান ইন্টারন্যাশনাল এয়ারলাইন্সের ক্রিকেটার বিষয়শ্রেণী:বিশ্ব সিরিজ ক্রিকেট খেলোয়াড় বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:ভারতীয় বংশোদ্ভূত পাকিস্তানি টেস্ট ক্রিকেটার বিষয়শ্রেণী:মুহাজির ব্যক্তি বিষয়শ্রেণী:প্রাইড অব পারফরম্যান্স প্রাপক বিষয়শ্রেণী:হায়দ্রাবাদি বংশোদ্ভূত পাকিস্তানি বিষয়শ্রেণী:যুক্তরাজ্যে পাকিস্তানি অভিবাসনকারী বিষয়শ্রেণী:হায়দ্রাবাদ, ভারতের ক্রীড়াবিদ বিষয়শ্রেণী:পাকিস্তানি শিয়া মুসলিম বিষয়শ্রেণী:পাকিস্তানে ভারতীয় অভিবাসী বিষয়শ্রেণী:ওসমানিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:হায়দ্রাবাদ থেকে আগত ক্রিকেটার বিষয়শ্রেণী:পাকিস্তান জাতীয় ক্রিকেট দলের অধিনায়ক বিষয়শ্রেণী:পাকিস্তান ঈগলেটসের ক্রিকেটার বিষয়শ্রেণী:করাচি থেকে আগত ক্রিকেটার
ইন্দিরা জোশি (নেপালি : ইন্দিরা জোশি, জন্ম ১৮ জুলাই ১৯৮৬) হলেন একজন নেপালি নারী সঙ্গীতশিল্পী।। তিনি আধুনিক, পপ, প্লেব্যাকের পাশাপাশি আন্তর্জাতিক ফ্র্যাঞ্চাইজি নেপাল আইডলের বিচারক হিসাবেও কাজ করেছেন। তার প্রথম সঙ্গীত-অ্যালবাম "ড্যান্স উইথ মি" প্রকাশের পরে তিনি সমধিক বিখ্যাত হয়েছিলেন যা তাকে গায়িকা হিসাবে প্রতিষ্ঠিত করেছিল। তার শক্তিশালী পরিবেশনা নেপালি শ্রোতাদের কাছে বেশ জনপ্রিয়।   শৈশব  ইন্দিরা জোশি ১৯৮৬ সালের ১৮ জুলাই নেপালের লুম্বিনী অঞ্চলের নবলপরাসী জেলার পরাসীবাজারে জনাহবি প্রসাদ জোশি এবং অলকানন্দ জোশি দম্পতির ঘরে জন্মগ্রহণ করেছিলেন।   পুরস্কার ও সম্মাননা   কো ভন্দা কো কম বিজয়ী  নেপালি তারা প্রতিযোগিতার ফিমেল নাম্বার প্রতিযোগী  সেরা (পপ) নারীকন্ঠ পরিবেশনা (ফিমেল বেস্ট ভোকাল পারফরম্যান্স) - কান্তিপুর সম্মাননা- ২০১১  কামনা সমালোচক পুরস্কার - (নেপালি সঙ্গীতেঅবদানের জন্য)- ২০১৮  ইউনিভার্সাল পিসফেডারেশন থেকে তরুণ শান্তিদূত (ইয়ুথ পিস অ্যাম্বাসেডর)  ব্র্যান্ড অ্যাম্বাসেডর - (ডাবর স্পেশাল হেয়ার অয়েল)  রক্তদানবিষয়ক শুভেচ্ছাদূত - (রেড ক্রস সোসাইটি নেপাল)- ২০১৯  ডি রে না সঙ্গীত পুরস্কার   তথ্যসূত্র   বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:নেপালি ভাষার সঙ্গীতশিল্পী বিষয়শ্রেণী:নেপালি নারী মডেল বিষয়শ্রেণী:নেপালি গায়িকা বিষয়শ্রেণী:নেপালি সঙ্গীতজ্ঞ বিষয়শ্রেণী:২১শ শতাব্দীর নেপালি গায়িকা
থাম্ব|Google Pixel 4 গুগল পিক্সেল ৪ হলো গুগলের তৈরি একটি স্মার্টফোন, যা অক্টোবর ২০১৯ সালে ঘোষণা করা হয়। এটি Pixel সিরিজের চতুর্থ প্রজন্মের মডেল। ফোনটি উচ্চ মানের ক্যামেরা, সফটওয়্যার-সাপোর্টেড ফিচার এবং নতুন Motion Sense প্রযুক্তি সমৃদ্ধ।   বৈশিষ্ট্য    ডিজাইন    গ্লাস এবং অ্যালুমিনিয়াম ফ্রেম।  ফ্রন্টে FullView ডিসপ্লে এবং পেছনে একক বা দ্বৈত ক্যামেরা সেটআপ।  কালার ভেরিয়েন্ট: Clearly White, Just Black, Oh So Orange।   ডিসপ্লে    ৫.৭ ইঞ্চি (Pixel 4) ও ৬.৩ ইঞ্চি (Pixel 4 XL) OLED ডিসপ্লে।  রেজোলিউশন: 1080×2280 (Pixel 4), 1440×3040 (Pixel 4 XL)।  রিফ্রেশ রেট: ৯০ Hz।   হার্ডওয়্যার    প্রসেসর: Qualcomm Snapdragon 855।  RAM: 6 GB।  স্টোরেজ: 64 GB বা 128 GB।  ব্যাটারি: Pixel 4 – 2800 mAh, Pixel 4 XL – 3700 mAh।   ক্যামেরা    পেছনের প্রধান ক্যামেরা: 12.2 MP + 16 MP টেলিফটো।  ফ্রন্ট ক্যামেরা: 8 MP।  বৈশিষ্ট্য: Night Sight, Super Res Zoom, Astrophotography মোড।   সফটওয়্যার    Android 10 এর সাথে প্রি-ইনস্টল।  Motion Sense: হ্যান্ড জেসচার দিয়ে ফোন কন্ট্রোল করা যায়।  Face Unlock: 3D ফেস আনলক ফিচার।   প্রকাশনার ইতিহাস  পিক্সেল ৪ এবং Pixel 4 XL উভয়ই ১৫ অক্টোবর ২০১৯ সালে বিশ্বব্যাপী বাজারে মুক্তি পায়। ফোনটি প্রধানত উন্নত ক্যামেরা এবং Motion Sense ফিচারের জন্য পরিচিত।   সমালোচনা    ব্যাটারি লাইফ কিছু ব্যবহারকারীর কাছে কম মনে হয়েছে।  উচ্চ মূল্যের কারণে সীমিত গ্রাহকগোষ্ঠী।  কিন্তু ক্যামেরার পারফরম্যান্স এবং সফটওয়্যার ফিচার সাধারণত প্রশংসিত।
thumb রিচার্ড নেপিয়ার লুস, ব্যারন লুস,  (জন্ম ১৪ অক্টোবর ১৯৩৬) একজন ব্রিটিশ রাজনীতিবিদ। তিনি রাণীর একজন প্রাক্তন লর্ড চেম্বারলেন, ২০০০ থেকে ২০০৬ সাল পর্যন্ত দায়িত্ব পালন করেছেন এবং জিব্রাল্টারের গভর্নর, ১৯৮১ থেকে ১৯৯২ সাল পর্যন্ত রক্ষণশীল সংসদ সদস্য (এমপি), এবং সরকারের মন্ত্রী এবং হাউস অফ লর্ডসের ক্রসবেঞ্চ সদস্য ছিলেন।   তথ্যসূত্র   বিষয়শ্রেণী:যুক্তরাজ্যের সংসদ সদস্য ১৯৮৭-১৯৯২ বিষয়শ্রেণী:যুক্তরাজ্যের সংসদ সদস্য ১৯৮৩-১৯৮৭ বিষয়শ্রেণী:যুক্তরাজ্যের সংসদ সদস্য ১৯৭৯-১৯৮৩ বিষয়শ্রেণী:যুক্তরাজ্যের সংসদ সদস্য ১৯৭৪-১৯৭৯ বিষয়শ্রেণী:যুক্তরাজ্যের সংসদ সদস্য ১৯৭৪ বিষয়শ্রেণী:যুক্তরাজ্যের সংসদ সদস্য ১৯৭০-১৯৭৪ বিষয়শ্রেণী:নাইটস ব্যাচেলর বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:ওয়েলিংটন কলেজ, বার্কশায়ারে শিক্ষিত ব্যক্তি বিষয়শ্রেণী:ক্রাইস্ট কলেজ, কেমব্রিজের প্রাক্তন শিক্ষার্থী বিষয়শ্রেণী:লন্ডনের সামরিক ব্যক্তি বিষয়শ্রেণী:জীবিত ব্যক্তি বিষয়শ্রেণী:১৯৩৬-এ জন্ম বিষয়শ্রেণী:দ্বিতীয় এলিজাবেথের সৃষ্ট ব্রিটিশ সংসদের উচ্চকক্ষের আজীবন সদস্য বিষয়শ্রেণী:সিটি অব ওয়েস্টমিনস্টারের সামরিক ব্যক্তি বিষয়শ্রেণী:ক্রসবেঞ্চ জীবনকাল পিয়ার বিষয়শ্রেণী:সিটি অব ওয়েস্টমিনস্টারের রাজনীতিবিদ